જો કે, આવા પ્રસંગોએ ઉજવણી માટેનું મારુ સૌથી વધુ પસંદગીનું સ્થળ છે વડોદરાના ફતેહગંજ વિસ્તારના સેફ્રોન કોમ્પ્લેક્ષ ચાર રસ્તા પાસેના ખૂણાની પાર્ક કરેલા બાઈક્સ ઉપરની બેઠક, એ જગ્યાએ અનેક ઉજાણી મિત્રો સાથે કરી છે, કારણ વગર પણ ત્યાં કલાકો વિતાવ્યા છે. એ જગ્યાની ખોટ મેં આજે ઘણી અનુભવી, પણ મહુવામાં બૂમો પાડવાની, નાચવાની અને ફટાકડા ફોડવાની મજા રાત્રે ૧૨ વાગ્યા સુધી માણી. જીવનમાં આવા પ્રસંગો યાદગાર બની રહે છે, આશા છે કે આવી વધુ ઉજાણી કરવાનો અવસર શનિવારે પણ મળે જ્યારે ભારત શ્રીલંકાને હરાવી વિશ્વકપ પર ફરીથી કબજો કરવા સ્પર્ધામાં ઉતરશે. આ વિચારો સાથે પ્રસ્તુત છે મહુવાની ઉજાણીના કેટલાક ફોટાઓ. જો કે આ મેચ સાથે સાથે સૌથી વધુ રસપ્રદ રહી ટ્વિટરસફર, કેટલાક શાનદાર / મજેદાર ટ્વિટ્સ પણ માણવા મળ્યા.